钦定古今图书集成/明伦汇编/闺媛典/第148卷 > 郭纲妻赵氏
## 钦定古今图书集成/明伦汇编/闺媛典/第148卷 > 郭纲妻赵氏

按《汝宁府志》：“赵氏，遂平郭纲妻。年十四归纲，勤俭相
夫，贤淑之名，著于闾里。越三年，夫亡，子秀生仅二岁，
氏年十八，誓以死殉，水米不入口。数日，翁姑谕之曰：
‘抚幼子成人，不绝夫祀，不愈于死乎’？氏强承命，供甘
旨，尽诚纺绩教子，秀生入泮。值岁旱荒，翁姑相继殁，
氏竭力殡葬成礼，克尽孝道。”